napakaulol niyong si basilio! magkaroon ba naman ng niligawang hindi marunong ng wikang kastila, walang yaman at naging alila pa! masungit na masungit ngunit maganda. isang gabiy hinambalos ni. camorra ang dalawang nanapatan sa kaniya at salamat na lamang at hindi nangapatay. ngunit gayon man ay masungit pa rin ang babai. datapway susuko rin siya na gaya ng iba. si juanito pelaez ay malakas na humahalakhak na wariy ikinaliligaya niyang lubos ang gayon. minasdan siyang masama ang loob ni placido. hintay ka pala ano ba ang iniulat kahapon ng katedratiko? ang tanong na iniba ang salitaan. kahapon ay walang pasok. at kamakalawa? tao ka, huebes, ! siya nga pala napakahayop ako! alam mo placido na nagiging hayop ako? at noong mierkoles? noong mierkoles? niyong mierkoles ay umambon. at noong martes? noong martes ay pista ng katedratiko at hinandugan namin siya ng isang orkesta, kumpol ng mga bulaklak at ilan pang handog. ang bulalas ni juanito nakalimutan ko nga pala, napakahayop ako!